אסתר אינגליס

אסתר אינגליס (באנגלית: Esther Inglis; ) הייתה אמנית רב תחומית שעסקה, בין היתר בכתיבה, קליגרפיה ורקמה. היא כתבה ואיירה מעל 60 ספרי יד מיניאטוריים שרבים מהם הוקדשו בעיקר לבני האצולה והמלוכה האירופיים, ביניהם אליזבת הראשונה, מלכת אנגליה ואריסטוקרטים שונים.

ביוגרפיה 
אסתר אינגליס נולדה בלונדון להוריה ניקולאס לנקלואה ומארי פרסו, צרפתים הוגנוטים שהיגרו ללונדון בשנת 1569 ולסקוטלנד בשנת 1574. אביה היה מורה. לאחר הגעתו לסקוטלנד הקים את בית הספר הצרפתי באדינבורו וניהל אותו. אינגליס הקדישה את כתבי ידה וכללה טקסט: "כתוב ומואר על ידי אינגליס". אינגליס למדה מאמה את אומנות הקליגרפיה.

בשנת 1596 אינגליס נישאה לשר ברתולומיאו קלו מייט' שהיה כומר פרוטסטנטי. לעיתים קרובות לא השתמשה אינגלס בשם משפחתו של בן זוגה כדי לשמור על זהותה האומנותית. נולדו להם שישה ילדים, ארבעה מתוכם הגיעו לבגרות. לצד עבודתו בדת קלו עבד עבור המלך ג'יימס.

הם עברו לאנגליה בשנת (1604). ילדם היחיד ששמו ידוע הוא סמואל קלו שהחליף את אביו כרקטור ספקסהול בסופול במהלך חייו.

אינגליס הלכה לעולמה באדינבורו בשנת 1624.

קריירה 

אינגליס עיטרה את ספריה ברישומים וציורים ולעיתים אף כללה בהם דיוקנאות עצמיים. כתבי ידה הוקדשו לבני מלוכה אירופיים כמו המלכה אליזבת הראשונה. בתחילת דרכה, אביה של אינגליס ניהל את הקריירה שלה, כתב פסוקי הקדשה לספריה הראשונים. לאחר שהתחתנה עם ברתולומיאו קלו בשנת (1596) החל לסייע לה במקום אביה. לעיתים כתב מכתבי הקדשה ושירים ששיבחו את מקבלי עבודותיה של אינגליס. תפקידו היה להיות פקיד ולספק מסמכים מסוגים שונים כגון דרכונים, המלצות ומכתבי המלצה. בזמן שאינגליס הפיקה את הפריטים האלו עבור קלו השתמשה בכישורייה על מנת לייצר ספרי מתנה. קלו היה אחראי על העברת המסמכים, כאשר מסר אותם כלל עותק של ספר המתנה מאינגליס. במהלך מסעותיו הציג את ספרי בת זוגו. אינגליס אחת משלוש הנשים שנחשבו בתור ציירות בסקוטלנד לפני שנת (1700) יחד עם אפולוניה קיקיוס וגברת מוריס במילון הביוגרפי של מייקל אפטד וסוזן האנבוס. מחקרים אחרים טוענים כי המלך ג'יימס השישי העסיק את שניהם בתור "כותבי בקשות", כלומר אנשים העוסקים לפרנסתם בכתיבת בקשות, מכתבים רשמיים, והצהרות עבור לקוחות חסרי ידע בקריאה וכתיבה. ג'יימס השישי הטיל צו על ברתולומיאו קלו, על פי צו זה קלו מתבקש לפקח על עבודתה של אינגליס כאשר היא יוצרת את כתבי ידה.

אינגליס כיוצרת

כתבי יד וקליגרפיה 
אינגליס השתמשה ביותר מ-40 סגנונות של כתב יד. כתבי ידה עוטרו בציורים של פרחים וציפורים. כרכים רבים שהכינה קשורים בקטיפה או במחט. אחת עבודותיה האחרונות הייתה עותק מפואר של סמלי הנסיך צ'ארלס בשנת 1624 שנת מותה.בשנת 1586 אינגליס החלה ליצור ספרים דקורטיביים זעירים, שבזכותם החלה לקבל הכרה המונית, ארבעה מספריה נמצאים בספריית פולגר, הספרים ניתנו על ידי אספן הספרים האמריקאי ליסינג ג'יי רוזנוולד (באנגלית: Lessing J. Rosenwald) בין השנים 1946–1959.

כתבי יד מוקדמים: 1605–1607 שהוקדשו עבור אנשים לא מן האצולה 
אינגליס הקדישה את כתב ידה הראשון לגברת סוזנה הרברט בפברואר 1605. חוברו קטעים של טקסט דתי, ואלפבית דקורטיבי. אינגליס העניקה ספרי מתנה לשנה החדשה לרוברט סידני, לוסי ראסל הרוזנת מבדפורד וליידי ארסקין מדירלטון בינואר 1606.

עיצובים של ספרים מודפסים היוו מקור השראה לאינגליס, לעיתים העתיקה ראשי תיבות, עיטורים וכיוצא באלו..
היא עיצבה כיסויים דמויי תכשיטים ליצירות מלוכתה לרוב רקומות בפנינים וחוטי זהב וכסף על קטיפה אדומה. הכריכה של כל ספר משלימה את תצוגת הפנינים של ספריה בסגנון קליגרפי מיומן, עמודי שער, דיוקנאות עצמיים, קישוטים, רישומי דיו וסמלים.

פירוט על שלושת סוגי הדיוקנים 
 דיוקן "מסוג 1" למשוררת הצרפתית קתרין דה פרתנאי, דיוקן זה התאפיין בחריטה ומסגרת מעוצבת בפרחים/פירות.
 דיוקן "מסוג שני" הוקדש לנסיך צ'ארלס, מסגרתו מעוצבת במגילות צבעונית, פירות ובעלי חיים.
 דיוקן "מסוג שלישי", סוגי דיוקנים כאלה מופיעים בדרך כלל בספרי תהילים, דיוקן זה הוקדש לנסיך הנרי מוויילס. אינגליס נהגה להיות באינטראקציה עם סופרים ואמנים אחרים לאור העובדה כי נהגה לחקות את התלבושות, הרקע והעיצוב של המסגרות שלהם.

יצירותיה
אינגליס יצרה קשרים עם כל מיני אנשים כגון ג'יימס מלוויל ואנדרו מלוויל, השאירה חותם בספרים גם לאחר מותה, סופרים ויוצרי תוכן כתבו עליה ספרים ויצירות אומנותיות וכמו כן הוזכרה בכל מיני ספרי אומנות שונים וספרי היסטוריה שונים רלוונטיים.

מקורות מהם שאבה אינגליס השראה

מקורות מקראיים 
המקור המקראי שבו אינגליס השתמשה לרוב היה תנ"ך ז'נבה, השתמשה בתהילים באנגלית, צרפתית או לטינית כמו גם במשלי, בקהלת, בקינות ירמיהו ובשירת שלמה, סיכום פסוקים לטיני שכתב רודולף גוואלתר (1519–1586) כתבי היד הללו הוצגו בשנת (1607) בפני ויליאם דאגלס, הרוזן ממורטון ותומס פורקינג.

בשנת (1615) אינגליס הקדישה כתב יד לכבוד בנה סמואל קלו שהלך בדרך אביו והיה גם הוא כומר פרוטסטנטי, בספר יש סיכום של הברית הישנה והברית החדשה בפסוקים מתוך תנ"ך האגודל (1614) שכתב ג'ון טיילור.

מקורות פרוטסטנטים
הוריה של אינגליס, עזבו את ביתם בצרפת במהלך הרדיפות הפרוטסטנטיות, אינגליס ובעלה היו ידועים כתומכים בדת הפרוטסטנטית..מתוך כשישים כתבי יד שונים שזוהו כיצירותיה של אינגליס, רובם עותקים של טקסטים דתיים פרוטסטנטים. כתבי היד כללו תהילים מתנ"ך ז'נבה, וכן גרסאות אחרות של התנ"ך, פסוקים מהמשלי והקהלת, והקוואטרנים של גיא דו פאור, סיניור דה פיברק ואוקטוניירס של אנטואן דה לה רוש שאנדיו, שהיו סופרים דתיים של המאה.

מקורות נוספים
אינגליס השתמשה בשתי סדרות של קוואטרנות דתיות ואוקטבות מאת סופרים צרפתיים, גיא דו פאור, סאיור דה פייראק (1529–1584), ואנטואן דה לה רוש, שאנדיה (1534–1591). פיברק, היה שופט, משורר ודיפלומט, יצירותיו פורסמו פעמים רבות והיווה בתור מקור השראתה של אינגליס ליצירת כתבי היד. השתמשה במקורות אלו כדי לכתוב 15 כתבי יד החל משנת 1599.

מחקר אקדמי על עבודתה 
מאמר חשוב על יצירותיה נקרא ("Dame Flora's blossoms Esther Ignis's flower-illustrated manuscripts"). בוחן את כתבי היד המאוירים של אינגליס, ומנסה לפענח את השאלה מדוע היה סגנון אחד מרכזי ששימש בתור מוטיב חוזר במהלך יצירת כתבי היד הקליגרפיים שלה?.

ניתן מידע אודות 16 כתבי יד שעוטרו בציורי פרחים שיצאו לאור בשנים (1607–1606). מצוין כי סוג עבודות זה של אינגליס משתייך למטפורה "גבירת הפרחים". קיימת תיאוריה כי היא השתמשה בפרחים בעבודותיה כדי לתאר סוג של סמליות, כאשר כל פרח מייצג משהו מסוים. בדיוקנה העצמי, שנעשה בשנת (1595).

כאשר הקדישה את עבודותייה עבור אנשים חשובים, הדגישה כי עבודתה נחשבת "עבודת אישה". הייתה מוגבלת בבחירת הטקסטים שלה, וככל הנראה הסיבה היא שאינגליס התרכזה בעיקר בטקסטים מקראיים או מסורתיים.

אינגליס ובני תקופתה

אינגליס ואיזבלה אנדריני 
איזבלה אנדריני הייתה משוררת איטלקייה ושחקנית קומית בקומדיה דל'ארטה אשר זכתה לשבחים רבים בזכות יצירותיה. אנדריני ואינגליס השתייכו שתיהן למעמד "האמצעי" בחברה, בני זוגן לא דבקו בנורמות פטריארכליות שהיו נהוגות באותה העת. עם זאת נישואיהן היו כרוכים בהולדת ילדים. אנדריני נפטרה בזמן סיבוב הופעות לאור סיבוכים שהיו לה בלידה או הפלה מאוחרת של ילדה השמיני זאת בדומה לאינגליס שהייתה אמא לשישה ילדים אך מתוכם שניים נפטרו ורק ארבעה הגיעו לגיל בגרות. אפילו שאנדריני ואינגליס לא היו עשירות או אצילות במיוחד, עבדו קשה ורעיונותיהן באו לידי הכרה בפני רבים. שתיהן נהגו לטייל מסביב לעולם, וזכו להיות "סלבריטאיות" בתוך האליטה האירופאית. לאחר מותן הונצחו, לאינדריני הכינו מדליית הנצחה לזכרה ועבודתה הקליגרפיות של אינגליס הונצחו בתוך אנציקלופדיות של ג'ורג' בלארד. מעבר לכך שאינדריני ואינגליס היו פורצות דרך בתחומן היו פורצות דרך בז'אנר שלהן - פרסמו הרבה יצירות מקוריות שלהן ובשם כך זכו לאהדה רבה, אנדריני זכתה לאהדה רבה מצד אנשי הדת והאצולה באיטליה, באימפריה הרומית ובצרפת ואינגליס זכתה לאהדה רבה משום שהקדישה את יצירותיה המכובדות ביותר לאצולה במקומות כמו לונדון, קופנהגן ונאסו

אינגליס, ג'יימס מלוויל ואנדרו מלוויל 
ד"ר ג'יימי ריד - בקסטר זיהתה קשר בין אינגליס לבין ג'יימס מלוויל, ג'יימס מלוויל היה כומר שסביבו פרחה "קהילה רוחנית", בתקופה ההיא היה נחשב כדמות לאומית, היה מעורב בתרבות המחאה הצרפתית, מעורבותו התפתחה לביצוע פרפרזה פואטית משמעותית ופוליטית מאוד על סילבה (שם בלטינית), הפרפזה בוצעה על ידי התאולוג הז'נבי הגדול, תיאודור בזה, פרפרזה הפואטית התמקדה בסיפור דוד ובת שבע הפרפרזה הפוליטית התבססה על (Plasm 51)

ג'יימס מלוויל היה אחד המנהיגים הבולטים ביותר של הפרסביטריאניזם המוקדם בסקוטלנד, נוסף על כך היה סופר סקוטי.

אנדרו מלוויל היה מעריץ של עבודתה ורוחניותה של אינגליס, מאוד התחבר ליצירותיה אנדרו מלוויל היה דודו של הכומר ג'יימס מלוויל

בכתבי היד בין השנים (1599–1602) מופיעים הפסוקים של מלוויל מתחת לדיוקן של אינגליס.

כריסטיאן דנמרק 
כריסטיאן דנמרק ביקר באנגליה ביולי 1606 הקנצלר כריסטיאנוס פריס ליווה אותו. מסיבה זו הכינה אינגליס כתב יד מאויר נוסף עבור פריס, בתקווה כנראה לתגמול נדיב. כתב היד היה דומה בעיקר לשלוש מתנות השנה החדשה, אם כי אינגליס ציירה פרחים שונים שנלקחו מסדרה אחרת, "די פלורה". סדרה זו הייתה פופולרית בתקופה זו, שכן אותם פרחים נמשכו מאוחר יותר על זכוכית צבועה בפארק לידיארד בווילטשייר, כמו גם בערים אחרות.

חסותו של הנסיך הנרי 

אינגליס יצרה את כתבי היד המאוירים שלה בפרחים בין השנים 1606–1607. בין השנים 1607 עד 1614 הפיקה אינגליס שמונה כתבי יד כאשר חמישה מהם הוקדשו לנסיך הנרי או לסר דייוויד מארי. לעיתים אינגליס פנתה לפטרונים וסיפקה ראיות כי שמצאה חסות בביתו של הנרי. אינגליס קיבלה חמישה ליש"ט מהנסיך הנרי בתרומה לאחד מכתבי היד שהיא העניקה בעבורו,

ראו גם 
קליגרפיה
אומנות
תנ"ך ז'נבה

לקריאה נוספת
 

[Frye, Susan. (2002). Materializing Authorship in Esther Inglis's Books. Journal of Medieval and Early Modern Studies. 32.]
 

[Georgianna Ziegler, A Recently Discovered Esther Inglis Manuscript, The Library, Volume 19, Issue 4, December 2018, Pages 490–499]
 
 [Anon.] (2011). [Chapter Two. Miniatures and Manuscripts: Levina Teerlinc, Jane Segar, and Esther Inglis as Professional Artisans. In Pens and Needles (pp. 75-115). Philadelphia: University of Pennsylvania Press.]
 
 Esther Inglis : Textualities

Esther Inglis Kello
Esther Inglis (1571–1624)

 
[Inglis, E., Ellesmere, T. E., & White, W. A. (1606). Argumenta in librum Psalmorum: Estheræ Inglis manu exarata Londini 1606.]
Christ Church MS. 180 - Medieval Manuscripts
Argumenta in librum Psalmorum ; Estheræ Inglis manu exarata Londini 1606 : manuscript, 1606

[Inglis, Esther, 1571-1624 - Medieval Manuscripts]

 Perdita browser - Perdita woman Index: Esther Inglis entries
 [Dame Flora's blossoms: Esther Inglis's flower-ׁׂׂ] [illustrated manuscriptsׁׁׁ (TJAN-BAKKER, Anneke) 2000[
 [Hand-ma(i)de books : the manuscripts of Esther Inglis, early-modern precursors of the artists' book] (ZIEGLER, Georgianna) 2000
 [Women's Patronage‐Seeking as Familial Enterprise: Aemilia Lanyer, Esther Inglis, and Mary Wrothָׂ] (Theresa D. Kemp) 2007
[Psalms] [Les Pseaumes de David Escrites en Diverses sortes de lettres par Esther Anglois Françoise. A Lislebourg en Escosse, 1599]
[Psalms in French, with Latin verses to Prince Maurice by Esther Inglis's husband Bartholomew Kello and to Esther Inglis by Andrew Melville, Robert Rollock, and John Johnston.*InE 31]
[Ecclesiastes] Le Livre de l'Ecclesiaste. De la main d'Esther Anglois françoise: a Lislebourg en Escosse ce xxi d'Avril 1601 [and] Le Cantique du Roy Salomon...ce xxiii d'Avril 1601.]
[Autograph calligraphic MS, i + 25 leaves, including one blank (174 x 136mm.), in contemporary red morocco gilt. A presentation MS to Catherine de Parthenay - Larchevêque (1554-1631), Vicomtesse de Rohan, with a Dedication to her, in numerous styles of script *InE 3
[Proverbs] (A New Yeeres Guift for the Right Honorable and Vertuous Lady the Lady Arskene of Dirltoun. Of the hand writing and limming of mee) (Esther Inglis, the 1. of Iannuar, 1606
([Proverbs] Une Estreine pour tresillustre et vertueuse Dame la Contesse de Bedford, escrit et illuminé par moy Esther Inglis ce 1 de Janvier, 1606)
("A Book of the Armes of England")
("Psalms of David")
[Psalms] [Argumenta Psalmoru Davidis per tetrasticha manu Estherae Inglis exarata, strenae nomine Illus: Principi Henrico oblata, 1608.]
[Psalms] [Les Pseaumes de David. Escrit par Esther Inglis le xv de Sept: 1612]
(Argumenta Psalmorum Davidis)
("[Psalms] Quotations from the Psalms and Proverbs")
([Proverbs] Une Estreine pour tresillustre et vertueuse Dame la Contesse de Bedford, escrit et illuminé par moy Esther Inglis ce 1 de Janvier, 1606)
[Proverbs] [A New Yeers Guift for the Right Honorable and Vertuous Lord my Lord Sidnay of the hand writing and limming of mee Esther Inglis the first of Ianuar, 1606]
(A New Yeeres guift [Book of Proverbs, select)
(The Papers of the Bibliographical Society of America Vol. 84, No. 1 (MARCH 1990), pp. 10-86 (109 pages) Published By: The University of Chicago Press Written by A. H. Scott-Elliot and Elspeth Yeo "Calligraphic Manuscripts of Esther Inglis (1571-1624): A Catalogue.)
( "Esther Inglis, calligrapher, 1571-1624")

קישורים חיצוניים 

 אמניות נשים מהמאה השש עשרה: רנסאנס ובארוק KYAAML מַדָעֵי הָרוּחַ אמניות נשים מהמאה השש עשרה: רנסאנס ובארוק
 כתבי יד קליגרפיים מאת אינגליס (באנגלית)
 דיוקנאות נייר עיצוב עצמי של אינגליס מתוך אתר היסטורי של אומנות נכתב ב-30 בינואר 2020 (באנגלית)
 נשים מודרניות מוקדמות: חיים, טקסטים, חפצים תולדות האומנות, עיצוב דיוקנאות עצמיים של הקליגרפית אינגליס מאת מרטין ואן אלק נכתב ב-15 ביוני 2017 (באנגלית)
 ביוגרפיה על אינגליס (באנגלית)
 עבודות נבחרות של אינגליס הקובץ מכיל 24 עמודים (באנגלית)
 "נמסר ביד שנייה", יצירות אומנות של נשים כותבות שהעניקו את יצירותיהן במתנה הפרק המדבר על אינגליס הוא פרק 5 שם הפרק: "פירוט העט שלי" התרגום של אינגליס לג'ורג'טה נכתב ב-17 בינואר 2014 (באנגלית)]
 נשים שעבדו בתור אומניות במאה ה-16 כולל את אינגליס נכתב ב-7 באוגוטס 2018 (באנגלית)
 גולת הכותרת: האוקטונרים של אינגליס, יצירת מופת במיניאטורה (באנגלית)
 כתיבה מפעם לפעם מאת דייוויד רונדל, חוקר הרנסאנס גלויה מהרווארד התשיעי: הגאונות של אינגליס (באנגלית)
 עובדות על משפחתה (באנגלית)
 סיכום קצר על אינגליס (באנגלית)
 אוספים של אינגליס (באנגלית)
 אינגליס פולגרפדיה (1569–1624) (באנגלית)
רשימת כתבי היד שאינגליס כתבה
אינגליס מתוך אתר פולגרפדיה - קישור ארכיון

הערות שוליים

דיוקנאות עצמיים
סופרות סקוטיות
אמניות
ילידי 1571
נפטרים ב-1624
ציירות סקוטיות